কিশোরের অস্বাভাবিক মৃত্যুর ঘটনায় চাঞ্চল্য ছড়াল গার্ডেনরিচে। গতকাল সন্ধ্যায় আলিফনগরে বাড়ির পাশেই হাত-পা বাধা অবস্থায় উদ্ধার হয় ১৩ বছরের মহম্মদ জিশানের দেহ। দেহে আঘাতের চিহ্নও রয়েছে।
 ওয়েব ডেস্ক: কিশোরের অস্বাভাবিক মৃত্যুর ঘটনায় চাঞ্চল্য ছড়াল গার্ডেনরিচে। গতকাল সন্ধ্যায় আলিফনগরে বাড়ির পাশেই হাত-পা বাধা অবস্থায় উদ্ধার হয় ১৩ বছরের মহম্মদ জিশানের দেহ। দেহে আঘাতের চিহ্নও রয়েছে। জানা গিয়েছে, বুধবার বন্ধুরা জিশানকে বাড়ি থেকে ডেকে নিয়ে যায়। তারপর থেকে ওই কিশোর নিখোঁজ ছিল। গতকাল সকালে থানায় অভিযোগ দায়ের করে কিশোরের পরিবার। এরপর সন্ধ্যায় এক ঘুড়ি ব্যবসায়ীর বাড়ির পাশের গলি থেকে উদ্ধার হয় দেহ। পরিবারের অভিযোগ, খুন করা হয়েছে জিশানকে। ঘটনায় জিজ্ঞাসাবাদের জন্য দুজনকে আটক করেছে পুলিস। পরিবারের অভিযোগ, বেশ কয়েকদিন ধরেই তাঁদের পরিবারকে ব্যবসায়ীর পক্ষ থেকে হুমকি দেওয়া হচ্ছিল। তার জেরেই এই খুন।